An eil Brezel Sina ha Japan a grogas gant aloubadeg reter Sina gant arme impalaeriezh Bro-Japan. Chwech vloaz goude aloubadeg Mandchouria, impalaeriezh Bro-Japan a zalche gant e bolitikerezh emledañ e Sina. Sur eus o chañsoù da echuiñ ar brezel buan ez eas ar Japaned betek ober ar raktres da chounit ar brezel en un nebeud sizunvezhioù : daoust da drechioù kentañ Bro-Japan e padas ar brezel e-pad eizh vloaz. Rediet e oa an impalaeriezh da verañ un dachenn echon ha na oa ket sur.